
23-TA-1414: Noteikumu projekts (Grozījumi)
Grozījumi Ministru kabineta 2015. gada 14. aprīļa noteikumos Nr. 194 "Kārtība, kādā piemēro samazināto akcīzes nodokļa likmi iezīmētai (marķētai) dīzeļdegvielai (gāzeļļai), ko izmanto lauksaimniecības produkcijas ražošanai, lauksaimniecības zemes apstrādei un meža vai purva zemes apstrādei, kurā kultivē dzērvenes vai mellenes, kā arī zemes apstrādei zem zivju dīķiem"

Latvijas Degvielas tirgotāju asociācija

	1.
	Noteikumu konsolidētā versija
31.6 Komersants marķēto dīzeļdegvielu līdz 2024.gada 31.decembrim drīkst realizēt lauksaimniekam Latvijas Republikā, nepievienojot papildus šo noteikumu 25.1.apakšpunktā minēto ķīmisko vielu (fiskālo marķieri), ja iezīmētiem naftas produktiem uz 1000 litriem ir pievienota ķīmiskā viela N-etil-n-[2-(1-izobutoksietoksi)etil]-4-(fenilazo)anilīns (Solvent Yellow 124, CAS Nr.34432-92-3) - vismaz 6,0 gramu, bet ne vairāk kā 9,0 gramu un ja ķīmiskā viela ir iegādāta līdz 2023.gada 25.jūlijam.
	Iebildums
Lūdzam aizstāt  "līdz 2024.gada 31.decembrim" ar "līdz 2024.gada 30.jūnijam" un svītrot vārdus "un ja ķīmiskā viela ir iegādāta līdz 2023.gada 25.jūlijam" .
Vēršam uzmanību, ka šobrīd degvielas piegādātājiem t.s. lauksaimnieku degvielai ir pievienojams marķieris pēc spēkā esošajiem noteikumiem un ir nepieciešams noteikt saprātīgu un paredzamu pārejas periodu marķiera maiņai, lai izlietotu esošo, t.sk. to, kas iegādāts pēc spēkā esošajiem noteikumiem pēc šā gada 25.jūlija, un iegādātos jaunu. 
Piedāvātā redakcija
31.6 Komersants marķēto dīzeļdegvielu līdz 2024.gada 30.jūnijam drīkst realizēt lauksaimniekam Latvijas Republikā, nepievienojot papildus šo noteikumu 25.1.apakšpunktā minēto ķīmisko vielu (fiskālo marķieri), ja iezīmētiem naftas produktiem uz 1000 litriem ir pievienota ķīmiskā viela N-etil-n-[2-(1-izobutoksietoksi)etil]-4-(fenilazo)anilīns (Solvent Yellow 124, CAS Nr.34432-92-3) - vismaz 6,0 gramu, bet ne vairāk kā 9,0 gramu.

